Lawxaru kam Lefxaru (winkazugun mew: Lautaro) fvxa kuyfi tokigefuy ñizolkvlelu pu mapuce ñi fvxa linko mew. Jeqi 1534 xipantu mew, bagvmgey 1557 xipantu mew. Lefxaru ñi caw ta Kurvñamku pigerkefuy.
1546 xipantu mew, 11 xipantu nielu, nveyew ta Pedro de Valdivia. Lefxaru kayu xipantu mogelepuy pu winka mew feymew kimi may cumgeci ñi mongeleken egvn ka pey cumgeci ñi weycameken, feymew koni may ñi kvme kawejutuael ka fey ñi takuluwael pañijwe mew. Ka azkvnuy ti pu weycafe linko mvlelu ñi kvme mvten newentuael.
Lefxaru nenturkepey tvfaci kimfal zvgun:
«Iñce ta Lefxaru bangvmfiñ Faldifia, ka wemunentufiñ Fijagran. Iñce bangvmfiñ ñi pu soltaw, pvxenakvmfiñ Konsepsion waria.»
Kayu xipantu rupalu ñi mogelemum pu winka mew Lefxaru wvñoy ñi pu ce mew, femgeci ñi kimeluwel mew ka ñi rakizuamel mew pu mapuce yem rvf ayvy ñi ñizolkvleael Lefxaru linko mew, feymew 1553 xipantu mew pegey tokigelu Tukapeb mew.[1]